***Αντικείμενο – Κατηγορούμενο***

***Αντικείμενο***

**Απαντά στην ερώτηση:**

**«Τι; Ποιον; Ποια; Ποιο; Ποιους; Ποιες; Ποια;»**

**Το αντικείμενο μπορεί να είναι:**

* **μια λέξη:** 
  + **ουσιαστικό: Ο Ιβ κλείνει το μαγνητόφωνο.**
  + **αντωνυμία: Ο Ιβ μού εξήγησε...**
* **μια ονοματική φράση: Σβήνω τα φώτα της αίθουσας.**
* **πρόταση: Οι χορδές κοντεύουν να σπάσουν**

***Κατηγορούμενο***

**Δίνει ιδιότητα στο υποκείμενο – απαντά στην ερώτηση «τι είναι;».**

**Είναι ουσιαστικό, επίθετο ή μετοχή. Είναι στην ίδια πτώση με το υποκείμενο.**

***Συνδετικά ρήματα*: συνδέουν το κατηγορούμενο με το υποκείμενο. Αυτά είναι: είμαι, γίνομαι, φαίνομαι, διορίζομαι, εκλέγομαι, θεωρούμαι κ.α.**

**Π.χ. Η Σοφία είναι έξυπνη.**

**Το νερό γίνεται πάγος.**

* Ένα εύκολο «κόλπο» για να βρίσκουμε αν υπάρχει αντικείμενο ή κατηγορούμενο: αντικαθιστώ το ρήμα της πρότασης με το «είμαι». Εξακολουθεί η πρόταση να έχει νόημα;

Ναι => κατηγορούμενο Όχι => δεν υπάρχει κατηγορούμενο,

ελέγχω αν υπάρχει αντικείμενο.

*Ασκήσεις:*

**1.Υπογράμμισε το/α αντικείμενο/α του ρήματος στις παρακάτω προτάσεις:**

Η μητέρα ετοίμασε το φαγητό.

Τα παιδιά πότισαν τον κήπο.

Χθες περιποιήθηκε τα δέντρα ο κηπουρός.

Τα δέντρα ομορφαίνουν το τοπίο.

Τη Δευτέρα θα σου το δώσω.

Το φαγητό κοντεύει να ψηθεί.

**2. Βρες το υποκείμενο, το ρήμα και το αντικείμενο στις παρακάτω προτάσεις και γράψε το στην κατάλληλη στήλη:**

|  |  |  |  |
| --- | --- | --- | --- |
|  | υποκείμενο | ρήμα | Αντικείμενο/α |
| Ο Νίκος χτύπησε το χέρι του. | **Ο Νίκος** | **χτύπησε** | **το χέρι** |
| Άνοιξε το παράθυρο ο Γιάννης. | **Ο Γιάννης** | **άνοιξε** | **το παράθυρο** |
| Η γιαγιά έφτιαξε πίτα. | **Η γιαγιά** | **έφτιαξε** | **πίτα** |
| Έγραψε η Νίκη την άσκηση. | **Η Νίκη** | **έγραψε** | **την άσκηση** |
| Πότισε τα λουλούδια η Στέλλα. | **Η Στέλλα** | **πότισε** | **τα λουλούδια** |
| Του δάνεισα χρήματα. | **(εγώ)** | **δάνεισα** | **του, χρήματα** |

**3. Υπογράμμισε το κατηγορούμενο στις παρακάτω προτάσεις:**

Ο λαγός είναι γρήγορος.

Είναι δασκάλα η κυρία Μαρία.

Η Νίκη είναι η πιο καλλίφωνη της τάξης.

Το σπίτι είναι άνω κάτω.

Φαίνεται πολύ εργατική η φίλη σου.

Η μητέρα είναι κουρασμένη.

1. **Σημειώστε ( Υ) για το υποκείμενο, (Ρ) για το ρήμα, (Α) για το αντικείμενο και (Κ) για το κατηγορούμενο.**

Θυμήσου:

Το κατηγορούμενο δίνει ιδιότητα («περιγράφει») το υποκείμενο

1. Ο θείος μου έγινε υπουργός.

**(Υ) (Ρ) (Κ)**

* Τη βρύση έφτιαξε ο υδραυλικός.

**(Α) (Ρ) (Υ)**

* Ο Θωμάς είναι κουρασμένος.

Το αντικείμενο δέχεται την ενέργεια του υποκειμένου

**(Υ) (Ρ) (Κ)**

* Η Μαρία και η Ράουτα είναι φίλες.

**(Υ) (Υ) (Ρ) (Κ)**

* Το παιδί πέταξε την πέτρα.

**(Υ) (Ρ) (Α)**

* Ο Φίλιππος φαίνεται άρρωστος.

**(Υ) (Ρ) (Κ)**

* Το γατί είναι παιχνιδιάρικο.

**(Υ) (Ρ) (Κ)**

***Μεταβατικά – Αμετάβατα Ρήματα***

Μεταβατικά: Τα ρήματα που **έχουν αντικείμενο** τα λέμε μεταβατικά

- με ένα αντικείμενο, π.χ. αναβοσβήνω τα φώτα στον ρυθμό της μουσικής.

- με δύο αντικείμενα, π.χ. Ο Ιβ μού εξήγησε τι πρέπει να κάνω.

Αμετάβατα: Τα ρήματα που **δεν έχουν αντικείμενο** τα λέμε αμετάβατα.

Π.χ. Τα ντραμς χτυπούν. Το κοινό χορεύει. Τα φώτα αναβοσβήνουν.

*Ασκήσεις:*

1. (α) Υπογραμμίστε τα αντικείμενα, όπου υπάρχουν.

(β) Γράψτε στη γραμμή δίπλα από την κάθε πρόταση αν το ρήμα είναι μεταβατικό ή αμετάβατο.

**Μεταβατικό** Του **έστειλα** γράμμα.

**Αμετάβατο** Το τρένο **σταμάτησε**.

**Μεταβατικό** Την **είδε** ο Κώστας.

**Μεταβατικό** Κάθε Σάββατο **σκάβω** τον κήπο.

**Μεταβατικό** **Να βοηθάς** τους δυστυχισμένους.

**Μεταβατικό** **Έλεγε** ότι δε φοβάται.

**Αμετάβατο** Το κορίτσι **ντράπηκε**.

2. (α) Σημειώστε τι δηλώνουν οι υπογραμμισμένες λέξεις/φράσεις, γράφοντας **Υ** για το **υποκείμενο**, **Α** για το **αντικείμενο**, **Κ** για το **κατηγορούμενο**.

(β) Κυκλώστε τα ρήματα που είναι μεταβατικά.

α. Η δασκάλα φαίνεται κουρασμένη. ……**Κ**……………

β. Το φως έσβησε. ……**Υ**……………

γ. Το ζαχαροπλαστείο άνοιξε. ……**Υ**……………

δ. Ο Φώτης άνοιξε ένα σακούλι με σοκολατάκια. ……**Α**……………

ε. Η Γεωργία σπούδασε φιλόλογος. ……**Κ**……………

στ. Η φιλόλογος διάβασε ένα ποίημα. ……**Υ**……………

ζ. Η νονά μου αγόρασε ένα πιάνο. ………**Α**…………

Σημείωση: Στις απρόσωπες εκφράσεις όπως «είναι καλό», «είναι κρίμα», «αξίζει να...», «πρέπει να…» κ.λπ., το υποκείμενο μπορεί να είναι μια πρόταση.

η. Το πιάνο έσπασε. ………**Υ**…………

θ. Είναι καλό να μελετάτε πολύ. ……**Υ**……………

ι. Ο καιρός είναι καλός. ……**Κ**……………